

**Kurzy pre učiteľov v rámci programu Erasmus+**

Národná agentúra SAAIC programu Erasmus+ pre vzdelávanie a odbornú prípravu vo výberovej procedúre na rok 2018, v rámci Kľúčovej akcie 1 – Vzdelávacia mobilita jednotlivcov – Mobilita pracovníkov v oblasti školského vzdelávania, schválila Obchodnej akadémii DMJ projekt s názvom **„CLIL and Creative Teaching Strategies“.**

**Cieľ projektu:** Účasťou na kurzoch v zahraničí chceme dosiahnuť, aby učitelia cudzieho jazyka i odborných predmetov nadobúdali ďalšie vedomosti a kompetencie, a predovšetkým jazykové zručnosti práve prostredníctvom mobilít. Plánované vzdelávacie aktivity sú zamerané na aktuálne trendy v odbore, netradičné metódy a formy výučby v odbore bilingválne štúdium. Nevyhnutnou súčasťou je aj zakomponovanie výstupov z projektu pri zostavovaní príručiek a metodických materiálov a pomôcok so zámerom zvýšenia motivácie žiakov o učenie sa cudzieho jazyka i odborných predmetov v cudzom jazyku.

**Cieľová skupina:** Učitelia cudzieho jazyka a učiteľka odborných predmetov Obchodnej akadémie Dušana Metoda Janotu v Čadci vyučujú žiakov v cudzom jazyku v študijnom odbore 6317 M 74 obchodná akadémia - bilingválne štúdium (slovensko-anglické).

**Realizácia projektu:** jún 2018 - jún 2019

**Miesto účasti na kurze:** Southampton (UK); Colchester (UK)

Projekt je realizovaný s finančnou podporou EÚ.

Národná agentúra ani Európska komisia nenesú nijakú zodpovednosť za obsah poskytnutých informácií.

Koordinátorka projektu: Mgr. Kristína Bednárová